**EELNÕU 2024/225**

**KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

MÄÄRUS

### 25. jaanuar 2024 nr

Ühistranspordi sõidupileti, päevapileti ja perioodipileti

hinna kehtestamine

Määrus kehtestatakse kohaliku omavalitsuse korralduse seaduse § 6 lõike 1, § 22 lõike 2 ja ühistranspordiseaduse § 31 lõike 2 punkti 4, § 36 lõike 1 punkti 1 ja lõike 5 alusel.

§ 1. Kehtestada Viljandi linna avalikul linnaliinibussiveol bussiliinil nr 7 piletihinnad koos käibemaksuga sõitjatele alates 20. eluaastast 62. eluaastani (kaasa arvatud) järgmiselt:

(1) Ühe pileti hind on 1,5 eurot, kui pileti ostmiseks valideeritakse sõidukaart bussi piletimüügiseadmes. Pilet kehtib valideerimise hetkest 1,5 tundi. Sõitjal on õigus alustada pileti kehtivuse ajal sõitu järgmisel liinil ühe tunni ja 30 minuti jooksul alates esimesest pileti valideerimisest ja sõita kuni liini lõpuni.

(2) Ühe sõidu pileti hind on 2 eurot, kui pileti ostmiseks bussis ei kasutata sõidukaarti.

(3) Ühe päeva pileti hind on 4,50 eurot, kui pilet ostetakse sõidukaardile elektrooniliselt või müügipunktidest. Ühe päeva pilet kehtib 24 tundi alates esimesest valideerimisest.

(4) Perioodipileti ehk 30-päeva pileti hind on 25 eurot, kui pilet ostetakse sõidukaardile elektrooniliselt või müügipunktidest.

§ 2. Sõidusoodustused

(1) Sõidusoodustus 100 protsenti piletihinnast ehk tasuta sõit kehtib järgmistele isikutele:

1) isikud kuni 19. eluaastani (kaasa arvatud) ja isikud alates 63. eluaastast (kaasa arvatud);

2) keskmise, raske ja sügava puudega isikud;

3) osalise või puuduva töövõimega isikud;

4) sügava puudega isiku saatja, kui saatja siseneb bussi koos sügava puudega isikuga;

5) raske liikumis- või nägemispuudega isiku saatja, kui saatja siseneb bussi koos raske liikumisvõi nägemispuudega isikuga;

6) alla 7-aastane puudega laps, ja tema saatja, kui saatja siseneb bussi koos puudega lapsega;

7) Ukraina sõjapõgenikud vastavalt tasuta sõiduõiguse kehtivusele sõidukaardil.

§ 3. Sõidusoodustuse õigust tõendava dokumendi olemasolu korral saadakse pilet hinnaga 0 (null) eurot, mis väljastatakse sõitjale paberpiletina, kui soodustus ei ole kantud sõidukaardile.

§ 4. Sõitjal peab olema võimalus tasuda piletite eest sularahas.

§ 5. Määrus jõustub kolmandal päeval pärast avalikustamist Riigi Teatajas. Määrust rakendatakse alates 12.02.2024.

(allkirjastatud digitaalselt)

Helmen Kütt

linnavolikogu esimees

# Koostaja(d): Ene Rink

**Esitatud:** 08.01.2024

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 3

**Hääletamine:** poolthäälteenamus

Seletuskiri

**Ühistranspordi sõidupileti, päevapileti ja perioodipileti**

**hinna kehtestamine**

Eelnõu eesmärk on kehtestada piletite hinnad sõitjatele alates 20. eluaastast kuni 62. eluaastani (kaasa arvatud), kes kasutavad liiklemiseks bussiliini nr 7. Sellesse vanusegruppi mittekuuluvad inimesed ning soodustatud isikud saavad endiselt sõita tasuta.

Viljandi Linnavolikogu 30.08.2018 määrusega nr 27 „Ühistranspordi sõidupileti hinna kehtestamine“ kinnitati sõidupileti hinnaks bussiliinil nr 7 null eurot.

Viljandi linn hankis bussiliin nr 7 korraldamise MTÜ-lt Viljandimaa Ühistranspordikeskus ning korraldatud bussiliikluses olid piletite hinnad null eurot ehk sõita sai tasuta.

Hetkel on kehtestamisel regionaal- ja põllumajandusministri määrus, mis jõustuks 22.01.2024 ning millega kaotab riik eranditega tasuta ühistranspordi.

Seoses sellega tuleb Viljandi linnal otsustada, kuidas hakkab toimuma sõit bussiliinil nr 7.

MTÜ Viljandi Ühistranspordikeskuse ettepanekul võiks olla hinnad ja soodustused/erandid sarnased teiste bussiliinidega.

Linnaliine teenindava ettevõttega ja MTÜga Viljandimaa Ühistranspordikeskus 2018.a sõlmitud lepingut muudetakse vastavalt eelnõus toodule.

Kohaliku omavalitsuse korralduse seaduse § 6 lõike 1 kohaselt on omavalitsusüksuse ülesanne korraldada vallas või linnas muu hulgas ka valla- või linnasisest ühistransporti, kui need ülesanded ei ole seadusega antud kellegi teise täita.

Kohaliku omavalitsuse korralduse seaduse § 22 lõike 2 kohaselt otsustab õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimused omavalitsusüksuse nimel volikogu.

Ühistranspordiseaduse § 31 lõike 2 punkti 4 alusel kehtestab sõidukilomeetri hinna või piletihinna bussi-, trammi-, trollibussi- ning laeva-, väikelaeva- ja parvlaevaliikluses valla- või linnasisesel sõitjateveol, samuti sõitjateveol liinil, mis küll ületab valla või linna piiri, kuid mida käesoleva seaduse § 4 lõike 2 alusel loetakse valla- või linnaliiniks, valla- või linnavolikogu määrusega.

Ühistranspordiseaduse § 36 lõige 1 punkt 1 ja § 36 lõige 5 annavad soodustuse tegemise võimalused, mille kehtestab volikogu.

2023.a tasus Viljandi linn bussiliini nr 7 käigus hoidmiseks 38 000 eurot.

2024.a tuleb selle eest tasuda ligikaudu 46 073 eurot, kuid sellest arvatakse maha piletitulu.

Kuna ministri määrust rakendab riik alates 22.01.2024 ning Viljandi linna määrust rakendatakse alates 12.02.2024, siis vahepealsel perioodil jätkub linnaliinibussi nr 7 sõit tasuta, selles osas lubas MTÜ Viljandimaa Transpordikeskus leida sobiva lahenduse. Selles osa jääb kolme nädala osas linnal piletitulu saamata. Eelnõud ei olnud võimalik varem esitada volikogule, kuna vastav ministri määruse eelnõu on koostatud alles 21.12.2023.

(allkirjastatud digitaalselt)

Ene Rink

linnasekretär